3i6 C. PLINII HIST. NAT. LIB. XII. 



drino sinapi. Emitur in libras, x, xv. Album , x, vir ; 

 nigrum, x, iv. Usum ejus adeo placuisse mirum est. In 

 aliis quippe suavitas cepit , in aliis species invitavit : 

 huic nec pomi nec baccae commendatio est aliqua : sola 

 placere amaritudine , et hanc in Indos peti. Quis illa 

 primus experiri cibis voluit? aut cui in appetenda avi- 

 ditate esurire non fuit satis ? Utrumque silvestre genti- 

 bus suis est , et tamen pondre emitur , ut aurum vel 

 argentum. Piperis arborem jam et Italia habet majorem 

 myrto , nec absimilem. Amaritudo grano eadem quae 

 piperi musteo creditur esse. Deest tosta illa maturitas , 

 ideoque et rugarum colorisque similitudo. Adulteratur 

 juniperi t baccis mire vim trahentibus. In pondre qui- 

 dem multis modis. 



Caryophyllon. Lycium, sive pyxacanthum chironiuin. 



XV. Est etiamnum in India piperis grani simile , 

 quod vocatur garyophyllon, grandius fragiliusque. Tra- 

 dunt in Indico luco id gigui. Advhitur odoris gratia. 



